കോടനാട്

എറണാകുളം ജില്ലയിൽ പെരിയാറിന്റെ തീരത്തുള്ള ഒരു ഗ്രാമീണ പ്രദേശമാണ് കോടനാട്. അങ്കമാലിയിൽ നിന്ന് 18 കിലോമീറ്ററും കൊച്ചി നഗരത്തിൽ നിന്നും 42 കിലോമീറ്റർ കിഴക്കുമായി സ്ഥിതി ചെയ്യുന്ന കോടനാട് ഗ്രാമത്തിൽ കേരളത്തിലെ ഒരു ആനപരിശീലനകേന്ദ്രവും അതോടൊപ്പം ഒരു ചെറിയ മൃഗശാലയും സ്ഥിതി ചെയ്യുന്നു. ആന പരിശീലന കേന്ദ്രമുള്ളതിനാൽ ഈ ഗ്രാമം ഒരു പ്രധാന വിനോദസഞ്ചാര കേന്ദ്രമാണ്. കോടനാടിന്റെ മറുകരയിലാണ് ക്രൈസ്തവ തീർത്ഥാടനകേന്ദ്രമായ മലയാറ്റൂർ പള്ളി സ്ഥിതി ചെയ്യുന്നത്. കൂവപ്പടി ഗ്രാമപഞ്ചായത്തിന്റെ (വാർഡ് നമ്പർ 5) ഭാഗമാണ് ഈ ഗ്രാമം.

 അടുത്തുള്ള പ്രദേശങ്ങൾ 

 ഗതാഗതം 
എറണാകുളം ജില്ലയ്ക്ക് അകത്തും പുറത്തുമുള്ള വിവിധ സ്ഥലങ്ങളിലേക്കും പട്ടണങ്ങളിലേയ്ക്കും കോടനാടുനിന്ന് സ്വകാര്യ ബസ് സർവീസുകളുണ്ട്. ഇവിടെ നിന്ന് പെരുമ്പാവൂരിലേക്ക് പതിവായി ബസ് സർവീസുകളുണ്ട്. ചെറിയ ദൂരങ്ങൾക്ക് ആളുകൾ സാധാരണയായി ഓട്ടോറിക്ഷകളെയാണ് ആശ്രയിക്കുന്നത്. ഏറ്റവും അടുത്തുള്ള റെയിൽവേ സ്റ്റേഷനുകൾ അങ്കമാലി, ആലുവ എന്നിവയാണ്. കോടനാട് ആന പരിശീലന കേന്ദ്രത്തിൽ നിന്ന് 16 കിലോമീറ്റർ മാത്രം അകലെയാണ് നെടുമ്പാശ്ശേരിയിലെ കൊച്ചി അന്താരാഷ്ട്ര വിമാനത്താവളം സ്ഥിതിചെയ്യുന്നത്. കുന്നത്തുനാട് താലൂക്കിന്റെയും പെരുമ്പാവൂരിന്റെയും ആർടിഒ കോഡ് കെഎൽ-40 ആണ്. പെരുമ്പാവൂർ ജൂനിയർ ആർടിഒ കാര്യാലയം പട്ടാലിലാണ് സ്ഥിതിചെയ്യുന്നത്.

കൂവപ്പടി, തോട്ടുവ, ആലാട്ടുചിറ, പനംകുഴി, ചേരാനല്ലൂർ, കുറിച്ചിലക്കോട്, കപ്രിക്കാട് എന്നീ ചെറുതും എന്നാൽ ജനവാസമുള്ളതുമായ നിരവധി യാത്രാ ഗ്രാമങ്ങളാൽ കൊടനാട് ഗ്രാമം വലയം ചെയ്യപ്പെട്ടിരിക്കുന്നു. പൊതുഗതാഗതത്തിനുള്ള ഒരു പ്രധാന കവലയാണ് വല്ലം.

 ചരിത്രം 
1950-60 കാലഘട്ടത്തിൽ, സമീപ വനപ്രദേശങ്ങളിൽ നിന്ന് പിടികൂടിയിരുന്ന ആനകളെ പരിശീലിപ്പിക്കുന്നതിനുള്ള നിരവധിയായ ആന പരിശീലന കേന്ദ്രങ്ങളിൽ ഏറ്റവും വലുതായിരുന്നു കോടനാട്. 'പാപ്പാൻ' എന്നും മലയാളത്തിൽ അറിയപ്പെടുന്ന പ്രത്യേക വൈദഗ്ധ്യമുള്ള ആളുകെ ഉപയോഗിച്ചാണ് ആനകൾക്ക് പരിശീലനം നൽകിയിരുന്നത്. 1970-കളിൽ, ഇന്ത്യാ ഗവൺമെന്റ് ആനകളെ പിടിക്കുന്നതിന് വിലക്ക് ഏർപ്പെടുത്തിയതിനുശേഷം കോടനാട് പ്രാഥമികമായി ആനകളുടെ രക്ഷാ പരിശീലന കേന്ദ്രമായി ഉപയോഗിച്ചുവരുന്നു. 2017 മുതൽ ഇവിടെയുള്ള എല്ലാ മൃഗങ്ങളെയും അടുത്തുള്ള അഭയാരണ്യം സൗകര്യത്തിലേക്ക് മാറ്റി.

 കാപ്രിക്കാട് ഇക്കോടൂറിസം പദ്ധതി 
ഇന്ത്യാ ഗവൺമെന്റ് സ്പോൺസർ ചെയ്യുന്ന ഇക്കോടൂറിസം ലക്ഷ്യസ്ഥാന പദ്ധതികളുടെ പട്ടികയിൽ കോടനാടും ഉൾപ്പെടുന്നു. ഈ പദ്ധതിയുടെ ഭാഗമായി, കോടനാടിനോട് ചേർന്ന് ഏകദേശം 3 കിലോമീറ്റർ അകലെ പെരിയാറിന്റെ തീരത്ത് സ്ഥിതി ചെയ്യുന്ന കാപ്രിക്കാട് എന്ന ഗ്രാമം 2006 ൽ സന്ദർശകർക്ക് ഏറ്റവും പ്രകൃതിദത്തവും പരിസ്ഥിതി സൗഹൃദപരവുമായ രീതിയിൽ വിനോദസഞ്ചാരം നടത്തുന്നതിനായ സ്ഥാപിച്ചു.

 അഭയരണ്യം മിനി മൃഗശാല, കാപ്രിക്കാട് 
കോടനാട് ആന കേന്ദ്രത്തിലെ ആനകൾ ഉൾപ്പെടെയുള്ള മിക്ക മൃഗങ്ങളെയും അടുത്തിടെ പെരിയാർ നദിയുടെ തീരത്ത് അഭയരണ്യം എന്നറിയപ്പെടുന്നതും ഇക്കോടൂറിസം പദ്ധതിയുടെ ഭാഗമായുള്ളതുമായ 200 ഏക്കർ പ്രകൃതിദത്ത വനപ്രദേശമുൾപ്പെട്ട കാപ്രിക്കാട്ടേക്ക് പുനരധിവസിപ്പിച്ചിട്ടുണ്ട്. 2011 ഫെബ്രുവരി 18 ന് അന്നത്തെ വനം, ഭവന നിർമ്മാണ മന്ത്രി ശ്രീ. ബിനോയ് വിശ്വം പദ്ധതി ഉദ്ഘാടനം ചെയ്തു. പുള്ളിമാൻ, സാമ്പാർ മാൻ, കുട്ടിയാനകൾ എന്നിവയെ ഇവിടെ കാണാം.

 വിദ്യാഭ്യാസം 
ബസേലിയസ് ഔഗേൻ പബ്ലിക് സ്കൂൾ, കോടനാട് മാർ ഔഗേൻ ഹയർസെക്കൻഡറി സ്കൂൾ എന്നിവ കോടനാട് സ്ഥിതിചെയ്യുന്ന വിദ്യാഭ്യാസ സ്ഥാപനങ്ങളാണ്.

 ആരാധനാലയങ്ങൾ 

 ക്ഷേത്രങ്ങൾ 

 കോടനാട് ശിവക്ഷേത്രം,
 ചെട്ടിനട സരസ്വതി ക്ഷേത്രം,
 കുന്നുംപുറം അയ്യപ്പ ക്ഷേത്രം,
 ടവനകാവ് ക്ഷേത്രം,
 പഞ്ചേശ്വര വിഷ്ണു ക്ഷേത്രം.

 പള്ളികൾ 

 മാർ മൽഖെ ഓർത്തഡോക്സ് പള്ളി, കോടനാട്.
 സിയോൺ ആശ്രമം, കോടനാട്
 സെൻ്റ് ആൻ്റണീസ് സീറോ മലബാർ പള്ളി, കോടനാട്
 സെൻ്റ് തോമസ് ചർച്ച്, മലയാറ്റൂർ (2 കിലോമീറ്റർ)
 ബെത്‌ലഹേം സെൻ്റ് മേരീസ് യാക്കോബായ സുറിയാനി ഓർത്തഡോക്‌സ് പള്ളി, ആലാട്ടുചിറ

 സമീപ പ്രദേശങ്ങൾ 

 കപ്രിക്കാട് (അഭയാര്യണ്യം) - 3 കി.മീ
 കാലടി
 അങ്കമാലി 19 കി.മീ
 മൂവാറ്റുപുഴ - 21 കി.മീ
 വരാപ്പുഴ (പറവൂർ) - 33 കി.മീ
 പിറവം 34 കി.മീ
 വടക്കൻ പറവൂർ - 36 കി.മീ
 പെരുമ്പാവൂർ - 11 കി.മീ

മലയാറ്റൂർ - 3 കി.മീ
കുറുപ്പംപടി
അകനാട്
മുടക്കുഴ
കൂവപ്പടി
കുറിച്ചിലക്കോട്

 പാണിയേലി പോര്  (alattuchira - chooramudi - panamkuzhi)

ചിത്രശാല

 ഇതും കാണുക 

കോന്നി ആനക്കൂട്

വർഗ്ഗം:എറണാകുളം ജില്ലയിലെ ഗ്രാമങ്ങൾ